CELEX: 32014R1113
Language: ro
Date: 2014-10-16 00:00:00
Title: Regulamentul de punere în aplicare (UE) nr. 1113/2014 al Comisiei din 16 octombrie 2014 de stabilire a formei și a detaliilor tehnice pentru notificarea menționată la articolele 3 și 5 din Regulamentul (UE) nr. 256/2014 al Parlamentului European și al Consiliului și de abrogare a Regulamentelor (CE) nr. 2386/96 și (UE, Euratom) nr. 833/2010 ale Comisiei

22.10.2014   
            
            
               RO
            
            
               Jurnalul Oficial al Uniunii Europene
            
            
               L 302/26
            
         REGULAMENTUL DE PUNERE ÎN APLICARE (UE) NR. 1113/2014 AL COMISIEI
   din 16 octombrie 2014
   de stabilire a formei și a detaliilor tehnice pentru notificarea menționată la articolele 3 și 5 din Regulamentul (UE) nr. 256/2014 al Parlamentului European și al Consiliului și de abrogare a Regulamentelor (CE) nr. 2386/96 și (UE, Euratom) nr. 833/2010 ale Comisiei
   COMISIA EUROPEANĂ,
   având în vedere Tratatul privind funcționarea Uniunii Europene,
   Având în vedere Regulamentul (UE) nr. 256/2014 al Parlamentului European și al Consiliului din 26 februarie 2014 privind notificarea către Comisie a proiectelor de investiții în infrastructura energetică din Uniunea Europeană, de înlocuire a Regulamentului (UE, Euratom) nr. 617/2010 al Consiliului și de abrogare a Regulamentului (CE) nr. 736/96 al Consiliului (1), în special articolul 7,
   întrucât:
   
               (1)
            
            
               Pentru a colecta date comparabile și pentru a simplifica raportarea de către statele membre ori de către entitățile sau organismele delegate ale acestora menționate la articolul 3 din Regulamentul (UE) nr. 256/2014, notificările ce urmează să fie făcute ar trebui standardizate prin utilizarea unor tabele de raportare. Prin urmare, ar trebui adoptate dispozițiile referitoare la formă și la alte detalii tehnice pentru notificarea datelor.
            
         
               (2)
            
            
               În urma abrogării Regulamentului (CE) nr. 736/96 al Consiliului (2) prin Regulamentul (UE) nr. 256/2014, Regulamentul (CE) nr. 2386/96 al Comisiei (3) ar trebui de asemenea abrogat.
            
         
               (3)
            
            
               În urma anulării Regulamentului (UE, Euratom) nr. 617/2010 al Consiliului (4) de către Curtea Europeană de Justiție (5), Regulamentul (UE, Euratom) nr. 833/2010 al Comisiei (6) ar trebui de asemenea abrogat prin prezentul regulament,
            
         ADOPTĂ PREZENTUL REGULAMENT:
   Articolul 1
   Forma și detaliile tehnice ale notificării către Comisie a datelor și informațiilor referitoare la proiectele de investiții în infrastructura energetică, menționate la articolele 3 și 5 din Regulamentul (UE) nr. 256/2014 al Consiliului sunt stabilite în anexa la prezentul regulament.
   Articolul 2
   Regulamentele (CE) nr. 2386/96 și (UE, Euratom) nr. 833/2010 se abrogă.
   Articolul 3
   Statele membre asigură coerența informațiilor statistice raportate pe baza modelului din anexă și a informațiilor statistice raportate în temeiul Regulamentului (CE) nr. 1099/2008 privind statisticile în domeniul energiei
   Articolul 4
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în statele membre în conformitate cu tratatele.
      Adoptat la Bruxelles, 16 octombrie 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 84, 20.3.2014, p. 61.
   
      (2)  Regulamentul (CE) nr. 736/96 al Consiliului din 22 aprilie 1996 privind notificarea proiectelor de investiții care prezintă interes pentru Comunitate în sectoarele petrolului, gazelor naturale și electricității la Comisie (JO L 102, 25.4.1996, p. 1).
   
      (3)  Regulamentul (CE) nr. 2386/96 al Comisiei din 16 decembrie 1996 de aplicare a Regulamentului (CE) nr. 736/96 al Consiliului privind notificarea proiectelor de investiții care prezintă interes pentru Comunitate în sectoarele petrolului, gazelor naturale și electricității la Comisie (JO L 326, 25.4.1996, p. 13).
   
      (4)  Regulamentul (UE, Euratom) nr. 617/2010 al Consiliului din 24 iunie 2010 privind informarea Comisiei cu privire la proiectele de investiții în infrastructura energetică din cadrul Uniunii Europene și de abrogare a Regulamentului (CE) nr. 736/96 (JO L 180, 15.7.2010, p. 7).
   
      (5)  Hotărârea Curții de Justiție din 6 septembrie 2012 în cauza C-490/10, Parlamentul/Consiliul, Rec., 2012, p. I-0000.
   
      (6)  Regulamentul (UE, Euratom) nr. 833/2010 al Comisiei din 21 septembrie 2010 de implementare a Regulamentului (UE, Euratom) nr. 617/2010 al Consiliului privind informarea Comisiei cu privire la proiectele de investiții în infrastructura energetică din cadrul Uniunii Europene (JO L 248, 22.9.2010, p. 36).
   
      ANEXĂ